kardosdrur/scandi-wiki huggingface dataset:
George Miller (filmskaber)

George Miller (filmskaber) (født 3. marts 1945) er en australsk filminstruktør og manuskriptforfatter bedst kendt for filmserien Mad Max.

Mad Max 2 og  Mad Max: Fury Road er blevet hyldet som to af de største actionfilm nogensinde, hvor Fury Road vandt seks Oscar-priser.

Miller er meget forskelligartet i genre og stil, og har også instrueret det biografiske drama Lorenzo’s Oil, den mørke fantasy Heksene fra Eastwick, de Oscar-vindende animationsfilm Happy Feet, producerede det familievenlige fantasy-eventyr Babe - den kække gris og instruerede efterfølgeren Babe 2 - den kække gris kommer til byen.

I 2006 vandt Miller en Oscar for bedste animerede film for Happy Feet (2006). Han er blevet nomineret til fem andre Oscar-priser: Bedste originale manuskript og bedste originale manuskript i 1992 for Lorenzos olie, bedste film i 1995 for Babe, og bedste film og bedste instruktør for Mad Max: Fury Road i 2015.

Referencer 
 

Filminstruktører fra Australien
The Busker

The Busker er et maltesisk indiepopband, grundlagt i 2012. Bandet består af David "Dav.Jr" Grech, Jean Paul Borg og Sean Meachen.

I februar 2023 vandt gruppen den maltesiske sangkonkurrence Malta Eurovision Song Contest 2023 med sangen "Dance (Our Own Party)". Som vindere vil de repræsentere Malta i Eurovision Song Contest 2023.

Eksterne henvisninger 
 

Musikgrupper fra Malta
Maltas Eurovision Song Contest-deltagere
Deltagere ved Eurovision Song Contest 2023
Reinli stavkirke

Reinli stavkirke er en étskibet stavkirke (langkirke) som ligger i landsbyen Reinli i Sør-Aurdal kommune i Innlandet, Norge.

Det har været dateret til sidste halvdel af 1200-tallet eller på begyndelsen af 1300-tallet, mens <onlyinclude> mens en nyere dendrokronologiske analyser indikerer at den er bygget efter 1326. Ved en arkæologisk udgravning i 1971/1972 under kirkegulvet blev der fundet spor efter det som kan være to tidligere kirker. Det blev også fundet mønter fra Håkon Håkonssons regeringstid 1250-1263.

Se også 
 Stavkirker i Norge

Referencer

Eksterne henvisninger 

 

Stavkirker i Norge
Innlandet
Liste over sonater af Domenico Scarlatti

Den italienske komponist Domenico Scarlatti (1685–1757) skrev 555 sonater i løbet af sin levetid. Disse er anerkendt 
som et væsentligt bidrag til udviklingen af ​​de musikalske og tekniske standarder for keyboardmusik.

Versioner
Liste over sonater for cembalo eller klaver.
Listen kan sorteres efter en hvilken som helst af de fire versioner af katalognumre:
 K: Ralph Kirkpatrick (1953)
 L: Alessandro Longo (1906)
 P: Giorgio Pestelli (1967)
 CZ: Carl Czerny (1840)

Referenser 

Sonater
Iroise Nationale Naturreservat

Iroise Nationale Naturreservat  () er et fransk biosfærereservat bestående af tre beboede øer (Ouessant, Sein og Molène), samt Molène-øgruppen, som består af omkring tyve mindre øer plus farvandet mellem øerne. Alle de store økosystemer i den atlantiske biogeografiske region (ø, kyst og hav) er repræsenteret: havmiljøet, strande, klipper med atlantisk kystvegetation, hedeområder og græsarealer. Reservatet har et areal på 991,49 km²

Geografi og økologi 
Biosfærereservatet Iles et Mer d'Iroise,  ligger på Bretagnes kyst, omfatter en havpark og øen Sein, små klippefyldte marine øer og holme og åbne havområder i en dybde på 20 meter med stærke strømme og stor tidevandsforskel.

Reservatet er af betydning fra et biodiversitetssynspunkt, da det omfatter en række levesteder, f.eks. for mere end 300 arter af tang, store havfuglekolonier og bestande af brugdehaj (Cetorhinus maximus) og gråsæl (Halichoerus grypus).

Øen Ouessant når ikke højere end 60 meter i højden, og dens landskab består af  enge græsset af får og krydset af stenmure og med  talrige landsbyer.

Socioøkonomiske karakteristika 
Daglig turisme er et væsentligt element i den lokale økonomi, der danner grundlag for kommercielle aktiviteter på øerne. Men også fiskeriaktiviteter er stadig vigtige.

Der gennemføres talrige uddannelses- og træningsaktiviteter i biosfæreområdet, såsom guidede besøg for skoleklasser, udstillinger, offentlige informationsmøder og praktikophold.

Kilder og henvisninger
 

Biosfærereservater i Frankrig
Luke Black

Luka Ivanović (serbisk : Лука Ивановић; født 18. maj 1992 i Čačak i det daværende FR Jugoslavien), kendt under kunstnernavnet Luke Black, er en serbisk sanger og sangskriver.

Han er den første serbiske kunstner, der har underskrevet en kontrakt med Universal Music Group, hvor han udgav sin debut-EP Thornes i februar 2015. Han vil repræsentere Serbien i Eurovision Song Contest 2023 med sangen "Samo mi se spava".

Eksterne henvisninger 
 

Sangere fra Serbien
Serbiens Eurovision Song Contest-deltagere
Deltagere ved Eurovision Song Contest 2023
SAIDI

System Average Interruption Duration Index (SAIDI) bruges almindeligvis som et pålidelighedsindeks af elforsyningen i lande. SAIDI er den gennemsnitlige udfaldsvarighed for hver kunde, der betjenes, og beregnes som:

where  er antallet af kunder og  er det årlige varighed af elafbrydelser for lokationen , og  er det totale antal af betjente kunder. Med andre ord,

SAIDI måles i tidsenheder, ofte minutter eller timer. Det måles normalt i løbet af et år, og ifølge IEEE Standard 1366-1998 er medianværdien for nordamerikanske elforsyningsselskaber cirka 1,50 timer. (jo mindre jo bedre)

Sammenligning af SAIDI efter land 
Følgende er en tabel over SAIDI (jo mindre jo bedre) for forskellige lande; andelen af vedvarende energi (brutto elforbrug) er også angivet:

*, ** = Alternativ SAIDI (fx T-SAIDI)

Referencer 

Pålidelighedsindeks
Elektricitet
Energi
Pålidelighedsindeks

Pålidelighedsindeks er et forsøg på kvantitativt at vurdere pålideligheden af et system ved hjælp af en enkelt numerisk værdi.

Sættet af pålidelighedsindekser varierer afhængigt af ingeniørområdet, flere forskellige indeks kan bruges til at karakterisere et enkelt system. I det simple tilfælde af et objekt, der ikke kan bruges eller repareres, når det svigter, er et nyttigt indeks mean time to failure, der repræsenterer en forventning om objektets levetid. Et andet tværfagligt indeks er forced outage rate (FOR), en sandsynlighed for, at en bestemt type enhed er ude af drift. Pålidelighedsindeks anvendes i vid udstrækning i den moderne elektricitetsregulering.

Referencer

Kilder
Calciumsignalering

Calciumsignalering er en biologisk proces, hvor celler bruger calciumioner (Ca2+) til at kunne udløse processer inde i cellen, ofte som en reaktion på ydre signaler. På denne måde fungerer de som budbringere i en signaltransduktionsproces. Udgangspunktet for al calciumsignalering er, at den ekstremt lave Ca2+-koncentration i cellens cytoplasma stiger voldsomt, hvilket resulterer i at nedstrøms cellulære hændelser udløses. Stort set alle væv, og endda alle celletyper, ikke bare i den menneskelige krop, men også i planter og andre eukaryote organismer, bruger en form for calciumsignalering for at fungere eller overleve.

Aktivering af calciumsignalering 
Hvilekoncentrationen af Ca2+ i cytoplasmaet holdes normalt omkring 100 nanomolær (nM). Dette er 20.000 til 100.000 gange lavere end den koncentration, der typisk findes udenfor cellen. For at opretholde denne lave koncentration pumpes Ca2+ hele tiden aktivt ud fra cytoplasmaet til det ekstracellulære rum, det endoplasmatiske reticulum (ER), planters vakuoler og nogle gange ind i mitokondrierne. Visse proteiner i cytoplasmaet og organeller kan også fungere som buffere gennem at binde Ca2+. Signalering opstår, når cellen stimuleres til at tillade Ca2+-ioner at løbe ind i cytoplasmaet, enten udefra eller fra de intracellulære lagre, ved at åbne ionkanaler, der tillader passage af Ca2+, og som kan befinde sig i plasmamembranen eller i membranerne omkring intracellulære lagre. Under visse forhold kan den intracellulære Ca2+-koncentration begynde at svinge med en bestemt frekvens.

Specifikke signaler, der som regel genkendes af receptorer på cellens overflade, kan udløse en pludselig stigning i de cytoplasmatiske Ca2+-niveauer til 500-1.000 nM ved at åbne kanaler i plasmamembranen eller ER. En almindelig signalvej, der øger cytoplasmatisk calciumkoncentration, er fosfolipase C (PLC)-vejen.

Som en sekundær budbringer 
Calcium er en allestedsnærværende sekundær budbringer (second messenger) med vidtgående fysiologiske roller. Den primære budbringer er det signal, der udløser calciumsignaleringsprocessen. Calcium kan fx være sekundær budbringer i processer som muskelkontraktion, neuronal transmission (som i en excitatorisk synapse), cellulær motilitet (inklusive bevægelse af flageler og cilie)r, befrugtning, celledeling, neurogenese, indlæring og hukommelse som med synaptisk plasticitet, og sekretion af spyt. Høje niveauer af cytoplasmatisk Ca2+ kan også få cellen til at gennemgå apoptose (programmeret celledød). Andre biokemiske roller af calcium omfatter regulering af enzymaktivitet, permeabilitet af ionkanaler, aktivitet af ionpumper, og komponenter af cytoskelettet.

Mange af Ca2+-medierede hændelser opstår, når det frigivne Ca2+ binder til og aktiverer det regulatoriske protein calmodulin. Calmodulin kan aktivere Ca2+-calmodulin-afhængige proteinkinaser eller kan virke direkte på andre effektorproteiner. Besides calmodulin, there are many other Ca2+-binding proteins that mediate the biological effects of Ca2+. Udover calmodulin er der mange andre Ca2+-bindende proteiner, der medierer de biologiske virkninger af Ca2+.

Referencer 

Cellebiologi
Mean time between failures

Mean time between failures (MTBF) er den forudsagte forløbne tid mellem iboende fejl i et mekanisk eller elektronisk system under normal systemdrift. MTBF kan beregnes som det aritmetiske gennemsnit (gennemsnitlige) tid mellem fejl i et system. Udtrykket bruges om systemer, der kan repareres, mens mean time to failure (MTTF) angiver den forventede tid til fejl for et system, der ikke kan repareres.

Definitionen af MTBF afhænger af definitionen af, hvad der betragtes som en fejl. For komplekse systemer, der kan repareres, anses fejl for at være fejl, der er uden for designforhold, som sætter systemet ud af drift og i en tilstand til reparation. Fejl, der opstår, som kan efterlades eller vedligeholdes i en ikke-repareret tilstand, og som ikke sætter systemet ud af drift, betragtes ikke som fejl under denne definition. Derudover betragtes enheder, der tages ned til rutinemæssig planlagt vedligeholdelse eller lagerkontrol, ikke inden for definitionen af fejl. Jo højere MTBF, jo længere vil et system sandsynligvis virke, før det fejler.

Referencer

Eksterne henvisninger 
 
 
 
 

Pålidelighedsindeks
Asterix og vikingerne

Asterix og vikingerne er titlen på:

 Asterix og vikingerne (tegneserie) – et tegneseriealbum i Asterix-serien
 Asterix og vikingerne (tegnefilm) – en tegnefilm om Asterix
Byplanlæggeren

Byplanlæggeren har flere betydninger:

 Byplanlæggeren (tegneserie) – et tegneseriealbum i Asterix-serien
 Byplanlæggeren (tegnefilm) – en tegnefilm om Asterix baseret på tegneseriealbummet

Se også
 Byplanlægger
Sudden Lights

Sudden Lights er et lettisk indie-rockband, grundlagt i 2012 i Riga. Bandet består af vokalist Andrejs Reinis Zitmanis, trommeslager Mārtiņš Matīss Zemītis, guitarist Kārlis Matīss Zitmanis og bassist Kārlis Vārtiņš. I februar 2023 vandt gruppen Supernova 2023 med sangen "Aijā" og vil repræsentere Letland i Eurovision Song Contest 2023.

Referencer

Eksterne henvisninger 

Musikgrupper fra 2012
Musikgrupper fra Letland
Letlands Eurovision Song Contest-deltagere 
Deltagere ved Eurovision Song Contest 2023
Danske Bladtegnere

Danske Bladtegnere er et dansk fagforbund, der organiserer journalistiske tegnere. Foreningen blev stiftet i 1933, da en række tegnere forlod Tegnerforbundet af 1919 for at danne Danske Bladtegnere. Foreningen er optaget i Dansk Journalistforbund, og er i dag en fagforening.

Formanden for Danske Bladtegnere er Erik Petri (pr. 2023). 

Danske Bladtegnere uddeler hvert år prisen for Årets Bladtegner og Årets Bladtegning i samarbejde med Pentel, der fremstiller tegneredskaber.

Referencer 

Dansk Journalistforbund
Etableret i 1933
Fagforbund i Danmark
Mimicat

Marisa Isabel Lopes Mena, bedre kendt under kunstnernavnet Mimicat, er en portugisisk pop- og soulsangerinde og sangskriver.

Hun skal repræsentere Portugal i Eurovision Song Contest 2023 med sangen "Ai coração". Hun havde tidligere deltaget i Festival da Canção 2001 med sangen "Mundo colorido" under kunstnernavnet Izamena, men kom ikke videre end semifinalerne.

Referencer

Eksterne henvisninger 
 

Portugals Eurovision Song Contest-deltagere
Deltagere ved Eurovision Song Contest 2023
Sangere fra Portugal
Dora Udforskeren

Dora Udforskeren () er en amerikansk animeret børne-tv-serie, der kørte på Nickelodeon og Nick Jr. fra 2000 til 2019. Den blev skabt af Chris Gifford, Valerie Walsh Valdes og Eric Weiner. I Danmark blev det sendt på Nickelodeon, Nick Jr. og DR Ramasjang. Den bliver udgivet i en dansk version, udgivet af Sun Studio.

Eksterne henvisninger 
 

Tv-programmer fra Nickelodeon
Tv-programmer fra Nick Jr.
Animerede tv-serier
Amerikanske tv-serier fra 2000'erne
Amerikanske tv-serier fra 2010'erne
Animerede børneserier fra USA
Andrew August

Andrew “AJ” August (født 12. oktober 2005 i Pittsford) er en professionel  cykelrytter fra USA, der kører for .

Karriere 
AJ er født og opvokset i Pittsford i delstaten New York. Som barn tog forældrene ham med til cykelløb hvor de selv var deltager. I slutningen af november 2020 offentliggjorde det amerikanske juniorhold Hot Tubes Development Cycling Team at Andrew August fra 2021-sæsonen skulle være en del af holdet i landevejscykling. 

I cykelcross repræsenterede han FinKraft Junior Cycling Team, og for dem fik han i 2021 ti top-5 placeringer ved amerikanske løb. I 2022 blev han amerikansk juniormester, og vandt det legendariske belgiske løb Koppenbergcross. Det var første gang i 22 år at en ikke-europæer vandt løbet på tværs af elite, U23 og juniorrækken.

På landevejen blev det til sejre i både 2021, 2022 og 2023. I starten af 2023 var han med World Tour-teamet  på træningslejr på Mallorca. Den 14. juni blev AJ August amerikansk juniormester i enkeltstart.

Den 25. oktober 2023 offentliggjorde  at de fra 2024 havde tegnet en treårig kontrakt med AJ August. Det gjorde ham til den yngste rytter på UCI World Tour, da han med 18 år og 81 dage overgik Filippo Pozzato der var 18 år og 113 dage da han fik kontrakt med Mapei i 2000.

Referencer

Eksterne henvisninger 
 
 

Mandlige cykelryttere fra USA
Cykelcrossryttere
Bistrup Hegn

Bistrup Hegn er en lille statsskov på 48 hektar, der ligger i Rudersdal Kommune.

Skovens vestlige halvdel er afgrænset af boligområder i Bistrup. Skovens nordøstlige del, som grænser op til Dumpedal, er afskåret af Nordbanen. Mod sydøst grænser skoven op til Vaserne.

Skoven domineres af bøgetræer med egetræer i periferien. I midten af skoven findes dog et område med grantræer, hvori der er en tidligere grusgrav med bålplads, og Naturstyrelsens regler giver her mulighed for kortere primitiv overnatning. Skoven er varieret med områder med produktionsskov, urørt skov og vandhuller.

Bistrup Hegn er en hundeskov. Den mest hensigtsmæssige parkering foregår på en parkeringsplads for enden af Bistrup Hegnsvej. Mod nord, tæt ved parkeringspladsen, findes Naturhuset Bistruphus, der er omdannet fra skovløberhus til naturskole for kommunens børneinstitutioner.

I skovens sydlige del findes de fredede, sparsomme rester af to gravhøje fra stenalderen.

Skoven har tredive orienteringsløb-poster.

Referencer 

Statsskove i Danmark
Rudersdal Kommunes geografi
Pittsford (New York)

Pittsford er en by i USA i Monroe County, delstaten New York. Den er beliggende i den østlige del af landet, og har  indbyggere.

Referencer

Eksterne henvisninger 

 

Byer i New York
Vildtype

Vildtypen er fænotypen af den typiske form af en art, som den forekommer i naturen.

Definition 
Oprindeligt blev vildtypen defineret som et resultat af udtrykket af den "normale" allel på et locus, i modsætning til fænotypen, der resulterer fra udtrykket af en unormal mutant allel. Mutant alleler kan variere i høj grad og endda mutere tilbage til vildtypen, hvis der sker en genetisk ændring inden for populationen. De fortsatte fremskridt der ses inden for teknologier til kortlægning af organismers arvemasse har skabt en bedre forståelse af, hvordan mutationer forekommer og kan interagerer med andre gener od dermed ændre fænotypen. Det er nu anerkendt, at de fleste eller alle genetiske loci findes i en række allelformer, som varierer i frekvens i hele en arts geografiske udbredelsesområde, og at der ikke findes en enkelt ensartet vildtype. Generelt er det den mest udbredte allel, dvs den med den højeste genfrekvens, der anses for at være vildtypen.

Modelorganismer 
Begrebet "vildtype" er nyttigt i nogle eksperimentelle modelorganismer, som fx bananfluen Drosophila melanogaster. Her ved man, at standardfænotyperne for træk som øjenfarve eller vingeform ændres af bestemte mutationer, der producerer karakteristiske fænotyper, såsom "hvide øjne" eller "rudimentære vinger". Vildtypealleler hos D. melanogaster angives med et "+" i hævet skrift, for eksempel w + og vg + for henholdsvis røde øjne og vinger i fuld størrelse. Mutationer i generne, der ligger bag disse træk, bidrog til den nuværende forståelse af, hvordan organismer dannes, og hvordan træk muterer inden for en population.

Medicinsk anvendelse 
Forskning, der involverer manipulation af vildtypealleler, har anvendelse på mange områder, herunder bekæmpelse af sygdomme og kommerciel fødevareproduktion. Hvordan "mutant" fænotyper kan opstå ud fra vildtypen er således grundlag for megen forskning. Gennem en bedre forståelse af denne sammenhæng er det håbet at kunne skabe metoder til forebyggelse og helbredelse af sygdomme, der endnu er uhelbredelige, såsom infektion med herpes virus. Et eksempel på denne forskning er en undersøgelse, der undersøgte sammenhængen mellem mutationer i vildtypegener og visse typer lungekræft. Der forskes også i manipulation af visse vildtypeegenskaber i vira for at udvikle nye vacciner. Denne forskning kan føre til nye måder at bekæmpe dødelige vira som Ebolavirus og HIV. Mutationer i vildtypegener udføres også for at fastslå, hvordan vira overføres mellem arter med henblik på at identificere skadelige vira som potentielt kan inficere mennesker.

Se også 
 Genotype
 Fænotype

Referencer

Eksterne links 

 "Absence of the wild-type allele" – Pediatrics
 "Genetically-spliced bacteria may benefit agriculture" – Sarasota Herald-Tribune
 "Reading of DNA allows creation of synthetic vaccines" – Star News
 "A Curious Clue in Cats" – Newsday 
 "A Genetically Engineered Agriculture Revolution?" – The Telegraph
 "Wild Type Learning Activity"  
 "Wild-Type vs. Mutant" 

Genetik
Paris-Roubaix Espoirs

Paris-Roubaix Espoirs er U23-udgaven af det klassiske cykelløb Paris-Roubaix som arrangeres med mål på Vélodrome André-Pétrieux i Roubaix. Det blev arrangeret første gang i 1967 som et amatørløb. I 1995 blev det et U23-løb, og siden 2005 har det været en del af UCI Europe Tour med kategori 1.2U.

Vindere

Se også 
 Paris-Roubaix Juniors
 Paris-Roubaix for kvinder

Eksterne henvisninger 

 

Etableret i 1967
 
Cykelløb i Frankrig
Petra Petersen

Petra Maria Petersen (født 2. marts 1901 i Nørre Højrup, død 25. februar 1989) var en dansk modstandskvinde, folketingsmedlem og byrådsmedlem i Odense. Hun havde en kontoruddannelse og arbejde inden for dette felt fra 1918-1925, hvorefter hun var hjemmegående husmor.

Hun fik som den første kvinde opkaldt en plads efter sig i Odense. Det skete 4. maj 2023, da en plads ved TBT Tower i det centrale Odense blev indviet af blandt andre by- og kulturrådmand Søren Windell og et af hendes børnebørn. Dette barnebarn er opkaldt efter hendes dæknavn, Lars.

Modstandsbevægelsen 
Under dæknavnet "Lars" omdelte hun først Land og Folk og siden et lokalt illegalt blad, der hed Trods Alt (der udkom fra juli 1942 og til krigen sluttede). Siden fremstillede hun også falske identitetspapirer. Hun måtte nu og da gå under jorden pga. sit engagement i modstandsbevægelsen. I 1943 blev hun desuden kontaktperson mellem det nystiftede Danmarks Frihedsråd og den lokale modstandsbevægelse i Odense. Siden sad hun i dets lokale lokalkomite. Hun deltog aldrig i sabotage- eller likvideringsaktioner. Da anden verdenskrig brød hun, begyndte hun at arbejde mere skjult, da hun som kasserer i kommunistpartiets lokalafdeling i Odense var en interessant person for myndighederne. Hun sad fængslet i 23 dage, hvorefter hun blev løsladt, da hun havde et mindreårigt barn.

Politisk karriere 
I sin politiske karriere repræsenterede hun Danmarks Kommunistiske Parti, som hun blev medlem af i løbet af 1930'erne. Hun var formand for den lokale afdeling af kommunistpartiet fra 1943 til 1952. Med 6483 stemmer blev hun valgt ind i Folketinget ved Folketingsvalget 1945, hvor hun blev den første fynske kvinde, der blev medlem af Folketinget. Hun sad i Folketinget frem til 15. november 1960, hvor partiet røg ud af Folketinget.

Fra 1954-1958 var hun derudover medlem af Odense Byråd.

Privat 
Hun blev født i Nørre Højrup mellem Odense og Bogense som den næstyngste af ti søskende. Hun var datter af skolelærer Niels Andersen og Rasmine Andersen  Hun blev gift i 1925 med lagerekspedient Alex P. De fik en datter året efter.

Referencer 

Modstandsfolk fra DKP
Folketingsmedlemmer fra DKP
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Medlemmer af Odense Byråd
F. Engel

F. Engel Konfektion A/S eller F. Engel er en dansk beklædningsvirksomhed. Siden  Carl J. Engel i 1927 etablerede virksomheden, har de produceret Engel arbejdstøj og virksomheden er fortsat ejet af Engel-familien. I begyndelsen var tøjet i denim-bomuld. Virksomheden har hovedkvarter i Haderslev. De har datterselskaber i Danmark (F. Engel K/S), Tyskland, Schweiz, England og Litauen.

Foruden arbejdstøjet af mærket Engel har de Deerhunter jagttøj, Sunwill herretøj og IN-CA bukser.

Referencer 

Beklædningsvirksomheder i Danmark
Johann Strauss Orchestra

Johann Strauss Orchestra er et poporkester, der blev grundlagt i Holland af André Rieu i 1987. Orkestret er kendt for at fremføre klassiske værker med en udpræget uortodoks letsindighed, spøge med publikum og udføre alle mulige løjer.

Eksterne henvisninger 
 André Rieu (official website)

Orkestre
Frihedsbroen

Frihedsbroen er en betonbro over Kongeåen opført i 1924, fire år efter Genforeningen.

150 m nord for broen findes H.D. Kloppenborgs fristed Villa Frihed, som den er opkaldt efter.

Broen erstattede en ældre træbro, som under den prøjsiske besættelse 1864-1920 blev benyttet af dansksindede sønderjyder, når de ville til møder i Skibelund Krat 1½ km nord herfor.

Broen er udstyret med gelænder i de danske farver. Lige syd for selve broen fører en kreaturtunnel under vejen mellem engene langs åen, der hørte til Bejstrupgård i Københoved.

I 1926, to år efter broens opførelse, blev Frihedsvej mellem Københovedvej og Kongeåvej anlagt.

Hærvejen og Hærvejsruten passerer over broen og der er adgang til Kongeåstien herfra.

Ved broen findes en rasteplads med information om Kongeåen og Kongeåstien + bålplads og 2 shelters.

Galleri

Eksterne referencer 
 https://skibelundkrat.inst.vejen.dk/historien/frihedsbroen/
 http://kongeaastien.dk/da/content/frihedsbroen

Bygninger, konstruktioner og anlæg i Vejen Kommune
Vejbroer i Danmark